Grup_12


 * C E I P E L M A R T I N E T ||

__ **Introducció** __

A continuació us presentem el nostre treball realitzat sobre el tema de les visites a un centre educatiu. L’escola que hem escollit com a grup ha estat el Ceip Martinet situat al municipi de Ripollet. Aquesta escola no és un centre convencional, com els que imaginem tots. Com explicarem més endavant, trobarem una distribució espacial molt distinta i adaptada a la seva metodologia d’ensenyament. Però també trobareu moltíssimes diferències si el compareu amb els centres on nosaltres hem anat quan erem petits, en centres més dirigits. L’objectiu que perseguim fent aquest treball és observar en un context d’una escola real tot el que hem estudiat durant l’assignatura de Planificació, Disseny i Avaluació de l'Aprenentatge i l'Activitat Docent: el tipus de diversitat a les aules, la mena d’avaluació emprada, les formes d’organització de l'aula, el llibres de text utilitzats, la metodologia del centre amb la qual dur a terme les classes, les diferents formes de treball, etc. Per aquests motius entre altres em decidit visitar aquesta escola, per ser més innovadora i diferent que la resta, entre altres característiques. Com petita introducció es important nombra que el Martinet és una escola diferent com hem dit anteriorment i que vol crear un ambient i un clima que sigui idoni pels nens i nenes, i no massa avançat al que els hi toca viure en cada etapa de la seva vida. Volen en tot moment que se sentin a gust amb el que fan i que tinguin iniciativa per tirar endavant els seus propis projectes. Fomenten molt el desenvolupament de la seva creativitat i interès per fer allò que més els hi agradi. Sobre tot, tenen molt en compte que cada nena i nen tingui el seu propi ritme de treball i que mai s’ha de sentir pressionat o comparat amb cap altra persona, ja que tots som diferents.

**__ Context i característiques __** Del seu context és important dir que L’escola //El Martinet// està ubicada a la localitat de Ripollet, situada al Vallès Occidental. Aquesta ciutat, de 37.695 habitants, durant els últims anys ha patit un augment de la població estrangera, com gairebé tota la població catalana, fins arribar a l’any 2010 a 4.580 immigrants enregistrats. Tot això ha repercutit als diferents àmbits de la ciutat i, en especial, a les escoles, on la realitat multicultural que s’hi viu és cada vegada més creixent. En el CEIP El Martinet, posicionat a una zona per una banda amb gran diversitat cultural, la zonna de casc antinc, on ara gairebé tota la població que hi ha és estrangera i d’altra banda està ubicada en una zona a prop d’un polígon. D'aquesta manera, el tipus de famílies que predominen són de classe mitjana-baixa, residents a la vila des de no fa gaire temps. Són famílies amb un gran nombre de fills i de diverses cultures: africanes, sud-americanes, xinesa, ecuatoriannes, etc També ens vam informar si el centre té vinculacions amb altres entitats del poble i ens van respondre que si que hi havia relacions amb identitas. Tenen molta relació amb el Centre Cultural i la Biblioteca Municipal amb els quals col·laboren i amb el quals organitzen activitats per als nens. També amb els Diables de Ripollet, d’enorme tradició al poble, amb els quals es coordinen i ajuden en l’organització de festes. La titularitat del centre és pública, fa 9 anys que és oberta i la llengua vehicular és el català. Per tant, aquest serà el primer any que surti una generació del centre. L’escola compta amb uns 200 alumnes del quals al voltant d’un 60% són estrangers.

__ Distribució espacial a les aules __ Quan vam anar al centre CEIP El Martinet per primera vegada vam poder observar, durant la visita, que els aspectes de l’aula i del professorat trencaven amb la visió que és té de l’escola. Pel que fa a la organització espacial, el centre disposa d’una organització completament diferent a la resta d’escoles. Gran part dels col·legis tenen una aula assignada per cada curs i classe, però aquest no es el cas d’aquest centre. Podem veure que l’alumnat està organitzat per edats (semblant a les escoles rurals) de manera que el centre es divideix en tres plantes per distribuir als alumnes; la primera és per l’alumnat d’Educació Infantil (de 3 a 5 anys), a la segona trobem els alumnes de 6 a 8 anys i finalment la tercera on es troben els de 9 a 12 anys. Cada planta té diverses aules temàtiques on els alumnes realitzen diferents activitats i aprenen mitjançant jocs manuals. Pel que fa al material de les aules, trobem que no hi ha taules ni cadires assignades per a cada alumne, ja que s’han de moure per l’espai per realitzar les diferents activitats. En lloc d’això, hi ha uns bancs disposats en forma de ú, per si el mestre ha de fer alguna explicació. D’altra banda, el mestres tampoc no tenen un espai determinat dins de la classe, perquè tanmateix s’han de moure per l’espai constantment. Tampoc no trobem pissarres ni de guix ni digitals ja que no es fan classes magistrals. Una part del gruix de les activitats escolars es duen a terme a les aules temàtiques, on hi trobem alguna taula i uns bancs per seure per tal de realitzar la tasca. Trobem les següents espais temàtics: Aquesta aula està dedicada al treball de les **figures** **geomètriques** i al **volum**, que correspondria a l’àmbit curricular que fa referència a l’àrea de matemàtiques. Tot ho realitzen a partir de manualitats sense l’ajuda (o mínima ajuda) del professor. El que prioritzen durant les activitats en aquestes aules sempre és que els nens utilitzin la seva creativitat tan minvada en l’àmbit escolar (no en aquesta escola) per tal que esdevinguin persones amb iniciativa, amb idees pròpies... Durant aquesta activitat el professor atorga a cada alumne la llibertat per tal que elabori el seu propi projecte de la manera que vulgui. Cada alumne ha d’escollir el què vol fer, quin tipus de material utilitzarà, de quina manera ho durà a terme, etc. El professor s’encarrega, únicament, de proporcionar el que l’alumne necessiti en tot moment i serà un acompanyant durant el procés. Segons ens va comentar la professora, deixen que els alumnes actuïn durant tot el procés de manera autònoma i així fomenten, alhora, la seva imaginació i creativitat. Durant aquesta hora diem que l’alumnat treballa l’apartat del currículum que faria referència a **Educació** **Visual** i **Plàstica**. En aquesta aula l’alumnat aprèn geografia i diferents característiques de les cultures com poden ser les seves tradicions, costums... a partir de simples jocs de taula. També trobem que hi ha mapes penjats a les parets de la classe per si volen consultar-los. Alhora amb aquests jocs aprenen matemàtiques i altres estratègies per afavorir el seu aprenentatge. La part del currículum que correspon al treball que es fa en aquesta aula seria l’equivalent a l’àrea de ciències socials (geografia) i també matemàtiques, ja que molt jocs requereixen d’aquesta àrea com per exemple: per contar caselles. Aquest nom tan peculiar és el que nosaltres coneixem com el gimnàs comú i tenen tot tipus de material igual que en qualsevol escola. Allà o al pati, quan sigui necessari, és on els nens realitzen **Educació** **Física**. La professora, ens van comentar, que decideix, segons el que vulgui treballar en aquella sessió (flexibilitat, relaxació, velocitat...), realitzar un tipus de circuït o un altre, sempre adaptant-se als interessos i inquietuds del nens, però intentant fent una mica de tot. En aquesta aula es treballa amb la fusta i amb eines per treballar-la com: serres de marqueteria i, per tant, el professor ha d’estar present i atent a l’aula per tal de vigilar a les nenes i nens. Allà, també decideixen què volen fer, de quina manera i com serà el projecte, per tal que els professors els hi proporcionin el que necessitin. Així els nens i nenes aprenen a partir d’allò que volen elaborar. Per exemple, si els nen i nenes volen fer un marc fotogràfic han de dir quines mides exactes tindrà, com el volen decorar... A partir d’aquest projecte treballarien els angles, les figures geomètriques (segons de quina forma volen fer el marc fotogràfic) i utilitzarien altres estratègies matemàtiques per poder mesurar i confeccionar el marc. Depenen el projecte treballaran un àmbit o un altre. És un espai on trobem llibres per fer consultes comprats pels professors i elaborats pels mateixos alumnes. D’aquesta manera és fomenta la recerca d’informació, el treball en equip, la redacció, la col·laboració, l’autonomia, etc. Tanmateix trobem material audiovisual, tot i que escàs, com: una televisió i dos ordinadors. Així doncs, com podem veure, no potencien molt l’ús de les TIC. Ens van explicar que creuen que avui dia els nens i nenes creixen massa de pressa i que per segons que edats no els hi convé estar constantment en contacte amb les noves tecnologies, sinó que han de créixer en un ambient propi de nens i dedicar temps per als jocs de tota la vida, als contes..., en resum a viure la seva infantesa com el que són: nenes i nens. També pensen que fora de l’escola fan, potser, un ús abusiu i poc regular pels pares, i per tant, la presència d’ordinadors i de les TIC, en aquesta escola, és només simbòlica. Ha estat molt interessant veure com els nens tan petits s’organitzen per torns a l’hora d’elaborar el seu propi esmorzar i el dels seus companys. Ells mateixos són els encarregats d’elaborar-lo i de netejar els estris una vegada han acabat e menjar. La professora entrevistada ens va explicar que aquesta és una activitat amb la qual els alumnes s’ho passen d’allò més bé i on gaudeixen molt. És molt positiu que tots intervinguin de la mateixa manera, i que és fomenti alhora la col·laboració i el companyerisme entre ells. Cal destacar que com a norma establerta, a l’escola del Martinet, tan professors com alumnat, només mengen fruita i fruits secs a l’hora de l’esmorzar. D’aquesta manera potencien des de l’escola l’hàbit de menjar sa almenys un cop al dia. Trobem una iniciativa molt positiva, innovadora i exemplificadora per part dels professors.
 * ** Arquitectura **
 * ** Aula artística **
 * ** Jocs del món **
 * ** Laboratori del cos **
 * ** Fusteria **
 * ** Mediateca **
 * ** Cuina **

__ Altres espais del centre __ Trobem també **secretaria** o la **sala** **de** **professors**, que cal destacar que hi havia una en cada planta en el passadís, on hi són els àmbits, i sempre estava oberta, un signe d’apropament als seus alumnes, per si els necessiten en qualsevol moment. També trobem altres espais al centre com són: ** La Sala de famílies ** Ens va semblar molt interessant i positiu el fet de tenir un sala dedicada als pares. La professora que vam entrevistar ens va comentar que els pares podien anar a l’escola quan volguessin i que si algun nen o nena petita precisava dels seus pares i mares podia estar amb ells fins que es tranquil·litzessin. Ells no privaven als pares i mares d’intervenir però si que marcaven una distància per tal que no interferissin en el seu treball. ** Els patis ** El Martinet disposa de dos patis grans. Un es de sorra, amb molts arbres i una caseta dissenyada per els alumnes i feta amb l’ajuda de pares i mares. Després a baix hi ha un altre de ciment però amb una part de sorra i dunes amb arbres i una caseta, tot fet per ells mateixos i els pares. L’abundància d’arbres es degut a que estan envoltats per un polígon i, per tant, volen com fer una muralla natural verda i que així els nens i nenes no vegin el que hi ha fora, que no és un paisatge molt apropiat ni bonic. També, volen posar cistelles de bàsquet, tot i que, no deixen pilotes per jugar al pati, ja que pensen que les noies i nois han de córrer, saltar i jugar, de manera tranquil·la sense tanta competició. Cal destacar, que tots els arbre els han comprat ells ja que l’ajuntament no els hi facilitava cap, cosa que ens sembla bastant malament, ja que és una escola força nova i necessita ajuda per tal de formar-se, a part que és una bona iniciativa i molt favorable de cara a donar importància al medi ambient. ** Un petit hortet ** També trobem que tenen un hort al pati on a vegades van a treballar. Inicialment, la seva idea era fer-ho bastant més gran però van tenir problemes amb desnivells de la zona i és petitet. Tot i això, com a projecte de futur, tenen pensat ampliar-ho.

__ Treballem per àmbits __ Com explicarem més endavant, una part horària la dediquen a treballar en els diferents àmbits que hi ha. Al passadís trobem una sèrie d’espais molt diversos que poden dir que representarien cada àrea del currículum i els alumnes poden anar amb llibertat durant dues hores a treballar allò que més els interessi. Durant aquesta hora també, com que estan tots junts, es fomenta la interacció i ajuda entre ells, que s’expliquen les coses com s’han de fer entre les diferents edats. A continuació us presentem els àmbits: Si els alumnes escullen anar a aquest àmbit es trobaran que poden investigar i/o aprendre sobre diferents aspectes de la ciència. Trobem unes urnes que contenen insectes i si estan interessats els poden observar i demanar més informació als professors. També trobem els minerals i cartells que parlen de diferents temes, per exemple en aquell moment tenien penjat un recull d’informació sobre la llum. En aquest espai hi trobem una gran diversitat de jocs mitjançant el quals es pot aprendre matemàtiques de manera divertida i molt visual. Els alumnes tenen interioritzat per exemple, que si juguen a les boletes cadascuna té un valor, o que si juguen amb barres cada color simbolitza una operació matemàtica. Així doncs, els nens i nenes constantment estan aprenen encara que ells no s’adonin i pensin que només estan jugant, però poc a poc entenen que realment estan aprenent i que ningú els hi ha explicat, sinó que ells mateixos ho han entès individualment i cadascú al seu ritme. Un exemple per aprendre a dividir o a multiplicar que ens van ensenyar ens va semblar molt interessant i, realment, per ells no deixa de ser un joc l’aprendre. //Dividir és justícia//, això tots els nens i nenes ho saben. Aleshores utilitzen un taulell amb buits per dipositar unes boletes que tenen. Si la divisió és 8:4, els nens i nenes saben que tenim vuit coses per dividir entre 4 persones. Per representar a les persones utilitzen peons i llavors van posant boletes a cadascú tenint en compte que tothom ha de tenir les mateixes boletes perquè ningú s’enfadi. Així doncs, quan acaben la divisió saben que cada persona s’ha emportat dues boletes però no saben que el que han fet pròpiament ha sigut una divisió com les que farien en paper. En aquest àmbit, les nenes i nens demanen fer un hàbitat determinant i els professors els hi faciliten tot el que el medi incorpora. D’aquesta manera, aprenen els diferents hàbitats del món: quina vegetació hi ha, els animals i a més es consciencien amb el medi ambient que ens envolta, de la seva importància i diversitat. Així doncs, també treballen les ciències però una part diferent a la de l’àmbit científic que hem comentat abans. Després de realitzar l’activitat ho han d’endreçar i netejar tot, per tal que si a l’endemà un altre persona ho vol utilitzar estigui llest. En aquest àmbit els nens i nenes disposen de diversos recursos per tal de treballar l’àrea de llengües. Tenen un abecedari i diversos llocs de paraules per tal que utilitzin i practiquin la composició de paraules. D’aquesta manera, estan treballant l’àrea lingüística de qualsevol idioma. Com hem dit, les nenes i nens tenen curiositats i interessos per saber sobre aspectes que per ells són atractius i els motiven, així doncs per això tenen aquest racó on trobem tot tipus de llibres. Ens va comentar que moltes vegades als alumnes només els hi facilitàvem llibres massa infantils i que ells també podien llegir llibres amb un cert nivell científic, tot i que, adaptats i adequats sempre al seu nivell. Aquí els alumnes, tenen el seu propi espai dedicat a ampliar els seus coneixements o passar una estona relaxats. És fomenta, per tant, la lectura i els alumnes estan adquirint un coneixement de manera significativa i ho estan comprenent, ja que el tema que llegeixen els interessa i, per tant, hi pararan més atenció que no pas si els obliguessin a llegir alguna cosa que no els hi resulta motivadora o atractiva. Així doncs, a partir dels àmbits els alumnes treballen les diferents àrees del currículum però a partir de jocs, mentre que el professorat es limita a observar o guiar als alumnes en el seu aprenentatge, tot i que, sempre que vulguin poden demanar més informació sobre qualsevol tema.. Treballant d’aquesta manera el que volen prioritzar són els interessos i les inquietuds dels alumnes, tanmateix fomenten l’autonomia, la responsabilitat i, sobretot, confien molt en els seus alumnes. Ells mateixos són els que decideixen què volen fer, com fer-ho i quan. Tanmateix, els mestres controlen les decisions dels alumnes a l’hora escollir que volen fer, ja que sinó ells sempre escollirien els exercicis que més els agraden.
 * ** Àmbit de les ciències **
 * ** Àmbit de les matemàtiques **
 * ** Àmbit del medi ambient **
 * ** Àmbit de les llengües **
 * ** Racó de la lectura **

__ Organització horària __ Tal i com heu pogut observar, en aquesta escola es duen a terme pràctiques molt diferents a les que coneixem i, per tant, l’horari que segueixen tampoc és el mateix, ja que el currículum en sí no el segueixen. En la primera franja horària del dia, __de 9 a 11__, els alumnes agrupats per edats treballen en els àmbits que hem explicat. Ells, amb total llibertat, escullen quina activitat volen fer i poden anar d’un àmbit a un altre segons els seus interessos. Així doncs, és una franja horària molt dinàmica en la que els alumnes poden passar d’una activitat a una altre constantment. Aquesta escola aprofita al màxim tot l’espai i precisament els àmbits els trobem al passadís de cada planta. Després __de 11 a 11.30__ els alumnes fan pati i els que s’encarreguen de preparar l’esmorcar acaben l’activitat dels àmbits un quart d’hora abans (10.45) i el que han de netejar, que són uns altres fan pati fins les 11.20. Una vegada acaba la primera part del matí, __a les 11.30 fins 13.00__ els alumnes es divideixen en les aules temàtiques per fer les activitats que abans hem esmentat. I __de 15.00 a les 17.00__, a la tarda els nens i nenes fan activitats al laboratori del cos, a les aules temàtiques o surten fora de l’escola a fer diverses excursions que després explicaré. D’aquesta manera es poden veure com l’horari escolar és el mateix que el de la resta de les escoles, de 9 a 1 del migdia i de 3 a 5 de la tarda, però aquest s’organitza de forma diferent i així dóna lloc a activitats més dinàmiques i lúdiques.

__ Material curricular __ Respecte al material curricular que fa servir el centre, com ja hem dit anteriorment, el Ceip El Martinet és una escola completament diferent i no s’assembla a les escoles convencionals. És per això que també es poden veure diferències en el material curricular. ** El currículum ** En aquesta escola no es segueix el currículum pròpiament, és a dir, si que tenen en compte els objectius o continguts i, per tant, adapten com treballen al que s’ha d’aprendre però la manera d’arribar a ells són molt diferents. Per exemple, la seva distribució horària és molt diferent, ja que no segueixen un horari planificat amb el nombre que han de fer d’assignatures tal i com trobem al currículum. Per tant, no ens ha pogut dir quantes hores dediquen a cada assignatura els alumnes, ja que cadascú dedica hores diferents basant-se en el que vol aprendre i no fan classes com les que nosaltres coneixem. Per aquest motiu, ens va comentar, que ells pròpiament no fan classes teòriques però que no vol dir que no aprenguin, sinó que ho fan mitjançant les seves inquietuds i interessos i que ells mateixos demanen informació i per tant ho aprenen millor que no pas si els hi forcen a aprendre el mateix a tots al mateix ritme. ** Treball per projectes ** Les nenes i nens del Martinet, únicament, treballen per projectes que ells mateixos escullen. Segons el que a ells els hi agradin doncs, cadascú farà el seu projecte personal. Si a una nena li agrada el món egipci doncs farà el seu projecte sobre el món egipci, però si un altre nen li agraden els insectes, doncs farà el seu projecte dels insectes. Aleshores quan comencen un nou projecte, els professors demanen a cada nen i nena una explicació de com faran el seu projecte, sobre què serà, si ho faran en grup o individualment, quin material necessitaran, el format en el quals ho faran... tot. Així doncs, els professors estableixen un temps per desenvolupar el projecte que pot variar (entre una i dues setmanes, fins a tres per qui ho necessiti). Els nens i nenes, amb aquest projectes se senten molt motivats a treballar, ja que el que estan fent els hi agrada i volen aprendre coses sobre allò que han escollit. D’aquesta manera, els professors potencien molt la creativitat dels seus alumnes, tenen molta confiança en la responsabilitat de cada nen i tenen molt en compte que cada ritme de treball és personal i que, per tant, no és pot comprar amb cap altre nen o nena. L’única condició que els imposen és que ‘**’//tot el que és comença s’ha d’acabar i porta-ho fins al final//**//’’.// És una norma bàsica que tots saben i tenen en compte a l’hora d’escollir què volen fer. ** Organització de l’alumnat ** Tampoc segueixen una organització del alumnes per cicles ni per línies, sinó que ells els agrupen per edats tampoc no els agrupen per nivells, comportaments..., ja que diuen que d’aquesta manera cadascú té assumit un rol i entre ells es poden aportar moltes coses. La mestra ens va explicar que aquest sistema emprat els hi funciona molt bé i encara que sigui molt innovadora i que molta gent no la vegi bé per l’educació dels seus fills, no és la primera escola que ho fa, ja que han agafat idees d’altres centres on aquestes han sigut i són pràctiques d’èxit (Suïssa, Itàlia...). ** Els llibres de text ** Els alumnes tampoc no utilitzen llibres, és a dir, no tenen un llibre de matemàtiques, un altre de llengua, etc. sinó que el Ceip El Martinet disposa de llibres els quals estan a l’abast de tot l’alumnat sobre tot tipus de temes; per exemple si un projecte d’un alumne/a treballa els mamífers, el centre disposa de llibres on els nens poden trobar la informació necessària per poder realitzar els treballs. ** Les TIC ** Pel que fa a les TIC, com abans hem comentat, tampoc no és un recurs molt utilitzat en aquesta escola, ja que creuen que els nens tenen temps a casa per a fer-les servir i a l’escola, el temps, el poden dedicar a altres coses més enriquidores i adequades per a la seva edat. ** L’avaluació ** Ens va explicar, pel que respecte a l’avaluació que allà és bastant diferent. Els mestres no fan exàmens als alumnes i per tant no utilitzen la forma d’avaluar tradicional, sinó que durant el curs observen als seus alumnes per veure l’evolució i el progrés que fan. Els bolletins de notes, per tant, tampoc són iguals, ja que només informen de l’evolució i no hi trobem notes de cap tipus, tan sols comentaris i apuntacions sobre els processos, actituds... ** Diversitat a les aules ** També li vam preguntar com atenien la diversitat de l’aula, si per exemple ajudaven als nens nouvinguts a integrar-se. La mestre ens va dir que no feien cap tractament especial, deixaven al nen que fos el qui poc a poc s’integrés a l’ambient escolar amb l’ajuda dels companys. Ens va explicar que per integrar-te en una cultura diferent has de conviure i que repetir constantment com es diuen les coses, és a dir, dir-li tota l’estona, a un nen, goma o llapis per saber que es això no serveix de molt, perquè, quan el nen vulgui saber què és alguna cosa ja ho demanarà.

__ Sortides __ En aquesta escola també pensen que és molt important que els alumnes, a més d’aprendre, facin altres activitats per alliberar-se, conèixer altres àmbits de la vida i conviure en comunitat. És per això que fomenten que les noies i nois surtin de l’escola a diferents llocs. ** A la piscina ** Cada dos dimecres les nenes i nens del CEIP El Martinet surten d’excursió a la piscina municipal de La Llagosta per tal de gaudir d’una tarda junts fora de l’escola. L’objectiu d’aquesta sortida és simplement que els nens i nenes estiguin junts en un altre medi com és l’aquàtic, que s’alliberin del dia a dia i surtin de la rutina i a més facin una mica d’esport, ja sigui jugant o nedant. Ens van comentar que no fan classes de natació sinó que cadascú, al seu ritme, doncs fa el que vol, pot ser alguns necessiten bombolla o ajuda i altres no, però que mai obliguen al nens o nenes a fer res que no els hi vingui de gust. ** Collserola ** Una sortida que fan és a la muntanya de Collserola. Els professors i professores troben molt interessant que cada dimecres vagin a la muntanya. Allà observen de primera mà tot el que els envolta i és molt més interessant veure els animalets, plantes, etc. com són realment i en el seu hàbitat natural que no pas als llibres. També, com que van durant tot l’any, poden veure l’evolució de la natura amb els canvis d’estació. Tot plegat és una experiència molt maca i que, a més, els hi ajuda també a sortir una mica de la rutina de l’escola i incita la seva curiositat per investigar, observar i saber-ne més sobre allò que els hi envolta. ** Bicicletes ** Una altra iniciativa molt positiva per part del centre és la proposta de sortir amb les bicicletes (que ells mateixos van comprar) a fer rutes arreu del poble. Ens van comentar, que al principi les rutes que feien eren pel poble i no molt llargues però que ara quan arriba l’estiu fan rutes pel carril bici que voreja el Besós i que arriben fins a la Barceloneta i allà passen el dia. ** Itineraris pel poble ** Finalment, fan unes rutes pel poble als llocs d’interès. Els itineraris els preparen els mateixos alumnes i aleshores surten en grups reduïts i amb un professor. D’aquesta manera, les nenes i nens estan en contacta amb el món real, han de estar atents als carrers, han de comportar-se adequadament i respectar als altres, d’aquesta manera aprenen també seguretat vial i, per tant, ho trobem que fomenta molt l’autonomia. Es fan visites als parcs del poble, a la Casa Natura on es fan tallers, al Molí d’en Rata, per exemple, on hi ha exposicions, o inclús a l’Ajuntament.

__ Curiositats __ ** Descalçats ** Ens van comentar que aquesta “norma” la van establir l’any passat i que a Suècia fa molt anys que està en pràctica i que els hi va semblar una bona idea. D’aquesta manera els nenes i nenes quan arriben a l’escola han de descalçar-se i anar en mitjons, en sabatilles o completament descalços. Diuen que és una forma d’alliberar-se a l’escola per les nenes i nens. ** Està prohibit el futbol ** Aquesta és una de les poques normes de prohibició que existeix al centre. La raó d’aquesta norma és que els mestres van observar que les nenes i nens reproduïen el gestos i actitud del jugadors de la televisió i, en moltes ocasions, eren comportaments agressius i massa competitius. Per aquest mateix motiu i perquè pensen que fora de l’escola els nens i nenes poden practicar l’esport està prohibí a l’escola. Les nenes i nens han de jugar, córrer, saltar... com a infants que són i aprofitar al màxim la seva infantesa. ** Els treballs de l’alumnat ** Una altra curiositat que ens va agradar molt va ser el fet que arreu de l’escola estan penjats els treballs dels alumnes. Murals, projectes, ninots, figures... estan penjats a les parets, emmarcats, al sostre... on tothom els pugui veure i dels qual tothom en pugui aprendre alguna cosa. ** Positive sentences ** També, una cosa que ens va agradat molt és el fet que arreu de l’escola tenen penjat a les parets un seguit de frases en anglès amb missatges positius. D’aquesta manera és fomenta la curiositat dels nens i nenes per saber que hi posa i aprendre l’idioma. ** Les seves pròpies festes ** En el CEIP El Martinet no celebren les festes tradicional com la Castanyada, el Carnestoltes, etc. Ells tenen uns dies especials i celebren les seves pròpies festes amb la col·laboració dels familiars. Precisament, la decoració que es veu a la fatxada de les baranes de l’escola, a l’entrada, és motiu d’una festa que van celebrar. Van decidir portar entre tots teixits per tal de donar color a l’escola. __ Conclusions __ //Després de visitar aquest centre podem dir amb tota seguretat que és diferent als altres, és molt interessant veure’l i observar que realment hi ha una altra forma d’ensenyar; creativa, original i educativa.// //Els avantatges que hem trobat són per exemple el tipus d’organització de les aules, ja que no hi ha una aula per a cada àrea sinó que els nens i nenes es poden desplaçar per tota l’escola sense tenir una classe determinada en cada moment o a cada hora.// //També és important destacar la utilització del passadís com a principal lloc per fer les activitats, ja que la majoria d’escoles que nosaltres coneixem no utilitzen aquest espai amb cap intenció educativa sinó és simplement un lloc de pas. En canvi aquí li donen una gran importància i la utilitzen per realitzar les diferents activitats que fan en els àmbits que abans hem explicat.//

//En aquest centre tots els espais estan ben utilitzats per els alumnes no hi ha cap racó que no tingui utilització. L’escola té unes aules determinades anomenades aules temàtiques, on es treballa l’arquitectura, la fusteria, la cuina, etc. Poques escoles són les que tenen una aula dedicada a aquestes activitats, ens sembla molt bé que els ensenyin la teoria d’una manera diferent, utilitzant sempre el joc. D’aquesta manera l’escola potencia les habilitats dels alumnes i veuen les seves qualitats, tot es basa en observar.// //El fet que no es facin classes magistrals, fa que els alumnes puguin anar al seu ritme, cada nen i nena necessita el seu temps i d’aquesta manera pot aprendre sense presses i sense interrupcions.// //També podem trobar en aquesta escola una característica diferent a la resta, com és l’aula de la mediateca, on són ells mateixos els que realitzant diferents llibres perquè els altres companys els puguin utilitzar per fer qualsevol activitat o feina. D’aquesta manera també s’obté una bona implicació per part de tots alhora de realitzar els llibres i els treballs i també suposa una responsabilitat.//

//Creiem que es bona la quantitat i el pes que tenen totes les activitats i totes les practiques que es duen a terme al centre i la poca base teòrica que es dóna, ja que la pràctica és la millor manera per aprendre. A més els alumnes aprenen de manera autònoma ja que el professor nomes intervé quan l’alumne necessita ajuda o té problemes.// //També treballarem de manera col·laborativa explicant-se la teòrica i les activitats. La organització que tenen com ja hem dit no és per cicles sinó per edats, i així és una manera de treballar la col·laboració entre els companys, ja que tots els nens de la mateixa edat estan junts no separats per classes.//

//Entenem que és bo que el centre deixi escollir als alumnes les activitats que realitzaran tot i que abans hi hagi un previ acord per part dels professors de les feines a fer i d’alguna manera són ells mateixos els que participen en el seu aprenentatge.//

//Un del aspectes positius d’aquest centre és que els pares poden veure com es l’educació dels seus fills, poden participar de tal manera que els nens millorin en els seus aprenentatges i es sentin recolzats pels seus pares i amb una motivació més alta. Finalment en aquest centre s’avalua la progressió i la millora dels alumnes i no només els treballs realitzats o els exàmens finals com en molts altres centres.// //Un altre inconvenient que trobem és que molts alumnes necessiten un reforç i unes pautes per poder avançar en el seu aprenentatge i que potser en aquesta escola no ho obtindrà, ja que els alumnes decideixen que fer, quan i com fer-ho i potser ells mateixos no son capaços d’escollir el millor per ells o la millor manera d’aprendre els continguts.//

//Per acabar, hem de dir que ens preocupa la idea de que aquests nens i nenes vagin a l’ institut, ja que no hi ha una continuació d’aquest tipus de centre en secundària. Creiem que serà un pas molt difícil per aquests nens perquè és un canvi molt gran, més encara que en les escoles convencionals. Ja que no estan acostumats a seure 6 hores al dia en una classe, a fer deures, a estudiar...// //Aquest any és el primer que sortiran els nens de sisè cap a l’ institut i estarem en contacte amb l’escola per saber com veuen el canvi.//